Shqipëri: Kryeprokurori Sollaku përballet me kërkesën e re për shkarkim
Nisma e re është antikushtetuese, shpjegoi Kryeprokuori, pasi synon të ndërhyjë në kompetencat e një organi që nuk varet nga parlamenti
Për herë të dytë sot kryeprokuori Theodhori Sollaku ndodhej në Parlament për t’u përballur me kërkesën e re për shkarkimin e tij. Janë 28 deputetë të së djathtës të cilët kanë kërkuar ngritjen e një komisioni hetimor. Një kërkesë, e cila sipas zotit Sollaku është tërësisht jokushtetuese e që përbën, sipas tij, një zhvillim të rrezikshëm drejt paralizimit të institucioneve të pavaruara dhe vënien e tyre përfundimisht nën varësinë e ekzekutivit, tha ai. Nisma e re është antikushtetuese, shpjegoi Kryeprokuori, pasi synon sërish të ndërhyjë në kompetencat e një organi që nuk varet nga parlamenti: tha zoti Sollaku. Në kërkesën e deputetëve demokratë, Kryeprokuori akuzohet se ka shkelur rëndë ligjin, në trajtimin e papërgjegjshëm të kallëzimeve penale të depozituara, pasi numri i çështjeve të dërguara për gjykim, është shumë më I vogël se ai i denoncimeve. Por sipas zotit Sollaku, është normale që në gjykatë të përfundojnë vetëm çështjet për të cilat ka prova të mjaftueshme: tha zoti Sollaku. Ai akuzohet gjithashtu, për trajtim të papërgjegjshëm të çështjeve të pushuara nga gjykata për mungesë provash, por edhe këtë akuzë, Kryeprokuori e quajti të pabazë, ashtu sikundër hodhi poshtë edhe akuzat që lidhen me ekstradimet ku sipas deputetëve me dhjetra kriminelë që kanë kryer krime jashtë vendit lëvizin lirisht. Në kërkesë thuhet, se Prokurori i Përgjithshëm ka marrë atributet e Ministrisë së Drejtësisë: Kryeprokurori Sollaku deklaroi se nuk ka ndërmend të tërhiqet, por se do të pranonte largimin e tij, nëse kjo do të vinte si pasojë e reformës së sistemit të Drejtësisë: tha Sollaku. Për një kohë të gjatë anëtarët e komisionit të ligjeve u përfshinë ne debate. Përfaqësuesit e opozitës mbrojtën idenë, se nisma për komisionin hetimor ishtë në kundërshtim me ligjet dhe se e vetmja e re ishte fakti që tani në krye të shtetit ishte një president i ri i ardhur nga e djathta. Deputeti socialist Fatmir Xhafa kërkoi që kërkesa të refuzohej: tha deputeti Xhafa. Por Kryetari i komisionit të Ligjeve, Fatos Beja hodhi poshtë pretendimet për shkelje, duke theksuar se kjo kërkesë ndryshon nga ajo e një viti më parë: tha Beja. Votat e shumicës së anëtarëve të Komisionit, kundrejt përfaqësuesve të opozitës bënë që të miratohet kërkesa për komision dhe ajo t’I kalojë seancës së parlamentit për të marrë vendim.//lk